cyanic-selkie/wikianc huggingface dataset:
Erik Mykland
Annet
Mykland har også siden 2007 drevet «Myggen fotballskole» for barn på Kjempesteinsmyra i Risør.
Klaus-Dieter Baumgarten
Klaus-Dieter Baumgarten (født 1. mars 1931 i Werna ved Ellrich, død 17. februar 2008 i Zeuthen) var fra 1. august 1979 til 28. februar 1990 stedfortreder for «ministeren for nasjonalt forsvar» i DDR og sjef for DDRs grensestyrker. Dermed hadde han ansvaret for å vokte Berlinmuren.
Han var opprinnelig tømmermann, og ble medlem av kommunistorganisasjonen Freie Deutsche Jugend i 1946. To år senere ble han medlem av SED, og i begynnelsen av 1949 fikk han jobb i Volkspolizei, politistyrkene i den sovjetiske okkupasjonssonen. Han steg raskt i gradene, og studerte ved et sovjetisk militærakademi. Fra 1965 til 1970 var han stedfortreder for sjefen for grensetroppene. Frem til 1972 fulgte videre studier ved den russiske generalstabens militærakademi. I 1974 ble han utnevnt til DDR-general og ble forfremmet til generaloberst i 1988. Han hadde også verv i kommunistpartiet.
Etter Tysklands gjenforening innledet statsadvokaten i Berlin etterforskning mot Baumgarten og andre generaler i grensetroppene. 27. oktober 1995 begynte rettssaken mot ham og flere andre tiltalte. 10. september 1996 ble Klaus-Dieter Baumgarten dømt til 6 år og 6 måneders fengsel for 11 drap og fem drapsforsøk på flyktninger. De medtiltalte ble også dømt.
Soningsforholdene for Baumgarten var likevel komfortable. Således fikk han permisjon fra fengselet for å delta på politiske arrangementer i regi av SEDs etterfølgerparti, PDS. 15. mars 2000 ble han løslatt etter å ha sonet halve straffen. Baumgarten var før og etter soningen politisk aktiv i PDS og skrev regelmessig for den venstreorienterte avisen Neues Deutschland.
Stephen Poliakoff
Stephen Poliakoff (født 1. desember 1952 i Holland Park i London) er en britisk dramatiker, regissør og manusforfatter.
Bakgrunn
Poliakoff er barn av en russisk-jødisk far og en britisk-jødisk mor. Broren Martyn Poliakoff, er Fellow ved Royal Society og professor i kjemi Chemistry ved University of Nottingham.
Karriere
Allerede mens han var elev ved Westminster School i London i 1969 fikk han så mye oppmerksomhet for sitt stykke Granny at han fikk kritikk i The Times. Mens han senere studerte ved King's College i Cambridge fortsatte han å skrive dramaer og han ble husforfatter ved National Theatre som 24-åring. Senere fikk han en økende interesse for tv-mediet og har skrevet en stor mengde stoff i ulikt format for dette.
Catalonia rundt 2010
Catalonia rundt 2010 var den 90. utgaven av Catalonia rundt, og foregikk fra 22. mars til 29. mars 2010 i Catalonia i Spania.
Lag
Fire kontinentallag stilte til start i tillegg til de atten ProTour-lagene. Hvert lag kunne stille med åtte ryttere, men Lampre-Farnese Vini, Team HTC-Columbia, og Milram sendte bare syv ryttere, mens Team Sky kun sendte seks ryttere.
Lonesome Means Happy
Doerum: Lonesome Means Happy er et soloalbum av Aslak Dørum, utgitt i 2005.
Jarl
Jarler i Norge
Jarletittelen er kjent fra bl.a. Håløygjatal, og Snorre nevner også et jarlesete i Namdalen (naumdølajarler) før Harald Hårfagres tid. Snorre skriver i Harald Hårfagres saga (kap. 6) at: «''I hvert fylke satte han (kong Harald) en jarl, som skulle dømme etter lov og landsrett og kreve inn bøter og landskyld; jarlen skulle ha en tredjedel av skatter og skylder til sitt hushold og andre utgifter. Hver jarl skulle ha under seg fire herser eller flere, og hver av dem skulle ha tjue marks veitsle; hver jarl skulle stille seksti hærmenn i kongens hær, og hver herse tjue mann. Slik hadde kong Harald økt skatter og landskyld at jarlene hans hadde mer makt enn kongene hadde hatt før, og da dette ble kjent omkring i Trondheimen, kom mange stormenn til kong Harald og ble hans menn.''»
Etter Harald Hårfagres død (930) falt landet i noen grad tilbake til småkongedømmer under stridighetene mellom Eirik Blodøks og hans mange brødre. Jarlenes betydning som kongelige embetsmenn ble tilsvarende redusert. Ladejarlene hadde imidlertid en spesiell stilling i det første hundreåret etter rikssamlingen. Håkon Grjotgardsson fungerte periodevis som regent mens kong Harald var utenlands, og hans sønnesønn Håkon jarl var reelt sett norsk konge fra 970 til 995.
Olav den hellige hadde bare én jarl, med rang etter kongen, men over lendmann. Høvdingtittelen «herse» synes å ha gått ut av bruk i hans tid og ble erstattet av lendmenn som i større grad hadde sin makt fra kongen og ikke fra bondesamfunnet.
Jarlene som ble utnevnt i innlandet, kunne enten være kongens ektefødte sønner, ektefødte brødre eller noen som stod kongen nær. Jarlene ble likestilt med hertugene i retter og plikter, men fikk ikke sitte i høysetet ved kongen. Om jarlene i skattlandene refereres det til vilkårene som framgår av Kong Sverres og Harald (Maddadsson) jarls forliksbrev. Det kan derfor tenkes at den delen i Hirdskråen som omtaler jarlene kan spores tilbake til Kong Sverres regjeringstid. I Håkon V Magnussons regjeringstid ble det utstedt en rettarbot i 1308, der det ble bestemt at ingen flere menn skulle utnevnes til jarler eller lendmenn. Unntaket var at jarlsnavnet fortsatt kunne gis til kongssønner og orknøyjarlene.
Den siste jarlen i Norge var erkebiskop Jørund av Nidaros som døde i 1309.
I 1237 ble Skule jarl (Bårdsson) som den første i Norge gitt tittelen «hertug» med høyere rang enn jarl.
Orknøyene
Ifølge Harald Hårfagres saga ga kong Harald Orknøyene til Ragnvald Mørejarl, som igjen ga den videre til sin sønn Hallad. Hallad fikk jarlsnavnet av kong Harald, men det tok ikke lang tid før han så seg lei av alle vikingferdene på øya. Han sa fra seg jarlsnavet og dro tilbake til Norge. Da tok en annen sønn av Ragnvald Mørejarl, Einar, jarlsnavnet på Orknøyene. Dette var begynnelsen på en lang rekke jarler på Orknøyene.
I Sverre Sigurdssons regjeringstid gjorde Harald jarl Maddadsson opprør mot den norske kongen, og etter dette ble Orknøyene fratatt Shetlandsøyene, som til da hadde vært lagt under jarlen på Orknøyene. Harald jarl ble også pålagt å betale den norske kongen halvparten av alle sakører, i tillegg til at kongen satte sysselmenn på øya.
Night Vision
Night Vision er et musikkalbum med Little Charlie & the Nightcats fra 1993.
Galleri
Ordet galleri kan brukes i forskjellige betydninger:
Anlov P. Mathiesen
Anlov Peter Mathiesen, tidligere Petter Mathiesen, (født 18. desember 1974) er en norsk kommunikasjonssjef, redaktør, sosial entreprenør, musiker og forfatter. Han er vokalist og bassist i det okkulte hard rock-bandet Acârash, samtidig som han er aktiv countrymusiker og singer-songwriter. Mathiesen var en av fire stiftere av Stiftelsen Erlik, som gir ut gatemagasinene =Oslo og =Norge. Han er politisk rådgiver og informasjonsleder i organisasjonen Mental Helse. Mathiesen har tidligere vært styreleder i Føniks Ruspolitisk Tenketank, en norsk tankesmie innen rusomsorg. Han var også vært styreleder i Fagpressens redaktørforening og Neon Media AS.
Mathiesen var med å starte magasinet =Oslo  og jobbet der som journalist fra 2005. Han var styremedlem i Stiftelsen Erlik da den forrige redaktøren og en av initiativtakerne, Vibeke Omberg, ble sagt opp i 2006. Oppsigelse førte til en rettstvist, inntil et forlik mellom partene ble inngått oktober 2007. Mathiesen overtok da som redaktør for =Oslo, og ekspanderte til hele Østlandet gjennom utgivelsene =Østfold, =Buskerud, =Vestfold, =Innlandet og =Telemark. Disse ble senere slått sammen til =Norge.
I 2012 ble han kåret til «Årets redaktør» av Oslo Redaktørforening. I 2013 ble han nominert til Årets Osloborger av Aftenposten, og utnevnt til «Årets Ladejarl» av Reitangruppen. Han mottok også «Social Enterprise Award» for 2013 av den internasjonale organisasjonen for gatemagasiner INSP.
Mathiesen var daglig leder og redaktør i =Oslo frem til han fratrådte i 2014 etter uenighet med styret i Stiftelsen Erlik.
Han er også en aktiv blogger og samfunnsdebattant, og ble nominert til «Årets meningsbærer» av Oslo Redaktørforening i 2012. Mathiesen er tidligere anmelder og redaktør for Utelivsguiden.no, og utdannet ved Forsøksgymnaset i Oslo, Norges Kreative Fagskole og Universitetet i Oslo.
Mathiesen debuterte i 2015 med boken Omsorgsindustrien - Utenforskapet og nødsprofitørene, utgitt på Dreyers Forlag.
Acârash
Singler/EP-er
Videoer
Skogtrekantspinner
Skogtrekantspinner er en av edderkoppene i gruppen trekantspinnere (Uloboridae). Den er en av svært få edderkopper som ikke har giftkjertler. Det norske navnet kan komme av at, særlig hunnen, har et «trekantet utseende», sett fra siden, når den sitter og venter i fangstnettet. I 2009 ble den kåret til European Spider of the Year av European Society of Arachnology.
Utseende
Skogtrekantspinner er en liten brunspraglet, i underkant av fem millimeter stor edderkopp. Kroppen er todelt i en bakkropp (abdomen) og en forkropp (prosoma eller cephalothorax). Hunnene har en stor og høyt hvelvet bakkropp, med to små knøler. Hannen er mer slank. Forkroppen er ganske bred, de åtte øynene ganske små og spredt utover midt oppe på forkroppen, ikke i den fremre delen. Frambeina er ganske lange og noe krumbøyd. Når edderkoppen hviler, strekkes gjerne frambeina framover. Dette bidrar, sammen med den noe uvanlige kroppsformen, til å gjøre den lite gjenkjennelige som dyr, og gir effektiv kamuflasje.
Skogtrekantspinner er den eneste norske arten fra denne slekten, så forveksling med andre arter skulle ikke by på et problem. Men artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.
Levevis
Skogtrekantspinner er blant meget få edderkoppene som mangler giftkjertler. Da de ikke kan lamme byttet med gift, pakker de det svært tett inn i silke før de fortærer det. De bygger et trekantet fangstnett, eller en sektor av et hjulnett, av såkalt cribellat silke. Fangstnettet bygges helst langt ned, like over bakken, mellom tørre greiner i bartrær.
Norwegian Wood 2010
Norwegian Wood ble i 2010 arrangert for 19. gang fra 10. til 13. juni.
Norge vårt land
Norge vårt land var en av de illegale avisene som ble utgitt under den tyske okkupasjonen av Norge under andre verdenskrig.
Norge vårt land ble startet i september 1941, da okkupantene beslagla folks radioapparater for å forhindre at man lyttet på sendingene fra London. Den kom to dager i uken med nyheter hentet fra London-sendingene. Hver fjortende dag ble det utgitt en større utgave med flere sider og mer varierte artikler.
Avisen ble rullet opp og stanset sommeren 1942. Da ble Claes Berg, Jens Grüner-Hegge og Willi Vrålsen arrestert. En annen av de sentrale bak avisen, Finn Arheim, ble arrestert senere i forbindelse med Milorg-aktivitet, og skutt av tyskerne.
Lotteri- og stiftelsestilsynet
Lotteri- og stiftelsestilsynet er et direktorat og tilsynsorgan underlagt Kulturdepartementet. Etaten var inntil 1. januar 2005 kjent som Lotteritilsynet.
Lotteri- og stiftelsestilsynet ble opprettet 1. januar 2001 for å kontrollere norske pengespill. I forbindelse med at lov om stiftelser av 15. juni 2001 trådte i kraft 1. januar 2005 overtok etaten fylkesmennenes tilsynsansvar med stiftelser.
Tilsynet har sitt hovedkontor i Førde.
Organisering
Lotteri- og stiftelsestilsynet er organisert i to underliggende fagtilsyn med felles direktør og administrasjon.
Geitost
Geitost (også gjetost) er ost laget av geitemelk. Osten har hvit farge.
Lotteri- og stiftelsestilsynet
Organisering
Fra 1. juni 2014 er Lotteritilsynet delt i to avdelinger – en avdeling for pengespill og en for frivillighet. Lotteritilsynet pengespill har ansvaret for tilsynet med Norsk Tipping og Norsk Rikstoto, foruten spillansvar og kontroll av markedet, for eksempel av ulovlig markedsføring, ulovlige pengespill og pyramider.
Geitost
Frankrike
Fransk geitost, chèvre, som ganske enkelt betyr geit, er en hvitmuggsost. Den har ofte sylinderform. Fargen er lys og har en kremaktig konsistens. Enkelt franske chèvreoster dekkes med et tynt lag aske. Chèvre spises som den er og brukes i matlaging. Ved oppvarming blir den ellers skarpe geitmelksmaken mildere. I Frankrike produseres en rekke forskjellig typer, blant disse er Banon, brique chèvre, cabri gatineu, chabichou du Poitou, Chabis, chevrotin, crottin de Chavignol, pélardon, picodon de l'Ardèche (som er oksitansk for 'krydret fra Ardèche'), picodon de la Drôme, pouligny-saint-pierre, Rocamadour, sainte-maure-de-touraine, selles-sur-cher og Valençay. Spesielle ostebutikker og varehus i større byer selger gjerne flere av disse geitosttypene.
Hellas
Den greske halloumin og fetaosten fremstilles tradisjonelt av en blanding av geite- og sauemelk.
Lotteri- og stiftelsestilsynet
Organisering
Lotteritilsynet frivillighet jobber med lotteritillatelser og regnskapskontroll, men skal også godkjenne entreprenører og kontrollere bingosektoren. I tillegg har denne avdelingen ansvar for fordeling av momskompensasjon, både den alminnelige ordningen og moms på idrettsanlegg. Lotteritilsynet frivillighet har også ansvaret for tilsyn med Grasrotandelen,
Stiftelsestilsynet ble opprettet 1. januar 2005 og har nå ansvaret for tilsyn med og kontroll av alle stiftelser i Norge etter stiftelsesloven. Dette ansvaret var tidligere tilknyttet Fylkesmannen. Det er cirka 7600 stiftelser i Norge.
Administrasjon, Kommunikasjon samt Teknisk utvikling og drift støtter fagtilsynene med personalpolitikk, økonomi, kommunikasjon og teknisk utvikling og drift.
Geitost
Italia
I Italia finnes blant annet caprino.
Portugal
I Portugal har man en geitost som kalles cabreiro de Castelo Branco.
Spania
I Spania lages den katalanske geitosten mató, som er laget av en blanding av geite- og kumelk.
Storbritannia
I England og resten av Storbritannia finnes den walisiske geitosten pantysgawn.
Sverige
I Sverige finnes svenskprodusert geitost med navnet hvit caprin.
Tyskland
I Tyskland lages geitosten Altenburger Ziegenkäse (som betyr 'geitost fra Altenburg') og abertam.
Norge
Mange (inkludert norske osteprodusenter) kaller mysost laget av myse fra geitemelk «ekte geitost», dette er strengt tatt en misvisende betegnelse. Geitemyseost kan være fra mørk brun til nesten hvit. Den brune typen, som får farge fra karamellisering av melkesukkeret, er den vanligste i Norge, og er blitt et norsk nasjonalsymbol. Ekte geitost kalles «ekte» fordi den er laget kun av geitemelk. Men ost laget av myse er egentlig ikke en ost. Norsk brunost/geitost er laget av mysen i melken i motsetning til hvite geitoster som er laget av ostemassen i melken. Den vanlige norske brune geitosten er altså strengt tatt ikke ost. [https://www.nb.no/nbsok/nb/c012f8c2933cccad09cf57012ce333bc?index=8#9 Den store boken om ost. ]
I norsk dagligtale bruker enkelte geitost som et synonym til brunost, altså som en fellesbetegnelse på mysoster, enten de er laget av melk fra geit eller ku, eller en blanding. Denne bruken er feilaktig, fordi melken i fløtemyseost kun kommer fra ku, mens gudbrandsdalsost inneholder melk fra både ku og geit.
Ekte geitoster er produsert av ostestoff, ikke av myse. Hvit geitost ble også laget i Norge. I nyere tid lages også hvit geitost i Norge, med fransk hvit geitost som forbilde. Tidlig på 1900-tallet da den industrielle produksjonen av geitost vokste ble ostestoffet fra geitemelka brukt som for til griser.
Dzjokhar Dudajev
Dzjokhar Musajevitsj Dudajev (Джоха́р Муса́евич Дуда́ев, født 15. april 1944, død 21. april 1996) var en sovjetisk luftforsvarsgeneral og tsjetsjensk nasjonalistleder. Han var 1991 til 1996 den første president i Den tsjetsjenske republikken Itsjkeria, forsøket på å danne en tsjetsjensk stat uavhengig av Russland.
Etter at Sovjetunionen i 1991 ble oppløst, gikk også den Den tsjetsjensk-ingusjetiske republikken autonome republikken innen Russland i oppløsning. Tsjetsjenske ledere, med Dzjokhar Dudajev i spissen, tok makten og erklærte Tsjetsjenia uavhengig. I oktober 1991 ble Dudajev valgt til president i utbryterrepublikken, som fikk navnet Den tsjetsjenske republikken Itsjkeria. Russland, under ledelse av president Boris Jeltsin, satte inn styrker i et forsøk på å slå ned utbryterrepublikken, men mislykkes. Dudajev møtte også motstand internt i Tsjetsjenia. I 1993 oppløste han parlamentet og innførte direkte presidentstyre, og det brøt ut borgerkrig mellom ulike tsjetsjenske grupper. President Jeltsin forsøkte i desember 1994 å fjerne Dudajev ved hjelp av føderale styrker, men mislykkes og det utviklet seg til geriljakrig mellom russiske og tsjetsjenske styrker. Dudajev ble i april 1996 drept i et russisk rakettangrep.
Rytmisk musikk
Rytmisk musikk er en fellesbetegnelse som kan brukes om de fleste rytmedrevete musikksjangre som ikke regnes som kunstmusikk i klassisk forstand, herunder popmusikk, rock, jazz, folkemusikk, verdensmusikk, blues og viser. Uttrykket brukes hovedsakelig i sammenheng med kulturpolitikk og utdanningsinstitusjoner.
Begrepet festet seg gjennom kulturpolitisk debatt i Danmark fra slutten av 1950-årene og over i 1970-årene. Det er omstridt  fordi den tillagte betydningen fraviker fra den leksikalske og dermed er en upresis samlebetegnelse – det meste av klassisk musikk kan også sies å være rytmisk, samtidig som det finnes eksempler på musikk som ikke er opplagt rytmedrevet, men likevel dekkes av definisjonen. Noen mener videre at det skaper et potensielt skadelig kunstig skille mellom musikksjangre.
Conrad Gesner
Conrad Gesner (også som Konrad Gessner, Conrad von Gesner, Conradus Gesnerus; født 26. mars 1516, død 13. desember 1565) var en sveitsisk naturforsker, bibliograf og generelt en polyhistor. Han var velkjent som botaniker, lege, zoolog, og som lingvist. Hans fembindsverk Historia Animalium (1551–1558) er betraktet som et tidlig standardverk i moderne zoologi, og med De Rerum Fossilium (1565) grunnla han faget paleontologi. Plantefamilien Gesneriaceae er oppkalt etter Gesner. Han er betegnes ved forfatterforkortelsen Gesner når botaniske navn siteres.
Bakgrunn og utdannelse
Conrad Gesner ble født i Zürich i 1516 som sønn av Ursus Gesner, en buntmaker. Faren innså at sønn var intelligent og flink, og fikk sendte ham til en grandonkel som dyrket og samlet medisinske urter. Her ble den unge Conrad kjent med mange planter og deres medisinske bruk. Det førte ham til en livslang interesse i naturhistorie.
Gesner begynte med høyere studier ved Carolinum i Zürich hvor han han begynte på Fraumünsterkirkens seminar og studerte latinske klassiskere. Han imponerte sine lærere i såpass stor grad at noen av dem, blant annet Oswald Myconius og Heinrich Bullinger, hjalp ham med midler for å fortsette sin utdannelse ved universiteter som Strasbourg og Bourges (1532–1533). En av lærerne fungerte faktisk som en fosterfar for ham etter hans egentlige far ble drept i slaget ved Kappel i 1531, en væpnet konflikt mellom protestanter og katolikker. Etter farens død forlot han Zürich og reiste til Strasbourg. Her utvidet Gesner sin kunnskap i gamle språk ved å studere hebraisk ved universitetet. I 1535 fordrev religiøse uroligheter ham tilbake til Zürich hvor han kom til å inngå et forhastet og uklokt ekteskap. Hans venner kom han igjen til hjelp og gjorde det mulig for ham i 1536 å studere ved Basel.
Gjennom hele sitt liv var Gesner opptatt og interessert i naturhistorie, og samlet prøver og beskrivelser av dyreliv gjennom reiser og omfattende brevveksling med venner og andre lærde. Hans tilnærmelse til forskning og vitenskap besto av fire hovedkomponenter: observasjon, disseksjon, reiser til fjerne land, og nøyaktig beskrivelse. Framveksten av nøyaktig observasjon var nye for renessansens lærde ettersom det var vanlig å støtte seg fullstendig på antikkens forfattere for sin forskning, uten i større grad å etterprøve om den gamle kunnskapen var riktig eller udatert.
Gesner døde av pest året etter at han ble adlet den 13. desember 1565.
Karriere
I 1537 sørget hans venner og støttespillere for å skaffe ham et professorat i gresk ved det nyopprettede akademi i Lausanne (som da tilhørte Bern). Her hadde han friheten til å hengi seg til vitenskapelige undersøkelser, særlig innen botanikk.
Etter tre år med undervisning kunne Gesner reise til det berømte medisinske Universitetet i Montpellier hvor han mottok sin doktorgrad i 1541 fra Basel. Han bosatte seg deretter for å praktisere medisin i Zürich hvor han også hadde posisjonen som foreleser i aristotelisk fysikk ved Carolinum, forløperen til Universitetet i Zürich.
Etter 1554 ble han bylege i Zürich og der, bortsett fra noen få reiser til fremmede land, og årlige botaniske reiser i sommermånedene i sitt eget land, ble resten han resten av livet. Han henga seg til å forberede utgivelser av mange emner innen ulike akademiske fag, men til tross for dette var han også aktiv som lingvist. I 1555 utga han en bok ved tittelen Mithridates de differentis linguis, en redegjørelse av 130 kjente språk og med Fader vår gjengitt i 22 ulike språk.
Historiae animalium
Gesner store zoologiske verk, Historiae animalium, var et leksikalsk verk på rundt 4 500 sider i fire bind om dyrelivet. Det utkom i Zürich mellom 1551 og 1558 med beskrivelser av quadrupedie (eller tetrapoder, firefotede dyr), amfibier, fugler, og fisk. Et femte bind om slanger ble utgitt i 1587. En tysk oversettelse av de fire første bindene titulert Thierbuch ble utgitt i Zürich i 1563. Dette bokverket er betraktet som det første zoologiske verk, og bygget en bro var antikken og middelalderens vitenskap og til den moderne.
I Historiae animalium kombinerte Gesner data fra gamle kilder, som Det gamle testamente, Aristoteles, Plinius den eldre, folkeminne, og middelalderens bestiarier, og la til sine egne observasjoner. Han opprettet en ny, omfattende beskrivelse av dyreriket. Dette var det første forsøket fra noen å beskrive mange dyr nøyaktig. Bokverket var i motsetningen til mange andre verk på denne tiden illustrert med håndkolorerte tresnitt tegnet fra personlige observasjoner av ham selv og sine kollegaer. Gesner var den første til å beskrive brunrotte og marsvin i Europa.
Selv om han forsøkte å skille observerte fakta fra myter og folkelige misforståelser og var kjent for sin nøyaktige beskrivelser av mange dyr i Historiae animalium, inkluderte han også fiktive dyr som han nødvendigvis ikke med selvsyn hadde studert, som enhjørning og basilisk (som drager), men som han plukket opp fra middelalderens bestiarier. Likevel tvilte han på presisjonen på de meninger og oppfatninger som han støttet seg på, eller på gyldigheten av mange av de illustrasjoner han inkluderte, noe han uttrykte klart. Foruten planter og dyrs mulige nytte for folk, var Gesner interessert i lære om dem grunnet de moralske lærdommer de kunne gi og den guddommelige sannhet de kunne fortelle. Han gikk like detaljert om en del uvirkelige dyr som med virkelige. Senere i 1556 kombinerte han sin kunnskap om faktiske (og fiktive dyr) i sin utgave av verkene til Claudius Aelianus (død 235).
Historiae animalium består blant av skisser av mange velkjente dyr, inkludert enhjørninger og havfruer. Han kunne virkeliggjøre mange av sine verker grunnet det store nettverk han etablerte med andre naturforskere over hele Europa, blant annet John Caius, engelsk hofflege hos tudorene, og med på å grunnlegge Gonville and Caius College ved University of Cambridge. Ikke bare sendte de ham sin ideer, men også planter, dyr og steiner. Han gjengjeldte tjenestene, og fikk nye prøver, blant annet ved at han velvillig ga navn til planter etter venner og de han brevvekslet med.
Religion
Det var meget stor religiøs spenning på den tiden hvor Historiae animalium ble utgitt. Under pave Paul IV, kjent som il terribile grunnet sitt skrekkregime, mente at de religiøse meningene til en forfatter forurenset hele hans forfatterskap. Ettersom Gesner var protestant ble hans verker inkludert på den katolske kirkes liste over forbudte bøker, Index Librorum Prohibitorum. Selv om de religiøse spenningene var store greide Gesner selv å opprettholde vennskap på begge sider av de kristne motsetningene. Faktisk protesterte katolsk bokhandlere i Venezia mot inkvisisjonens totalforbud mot Gesners bøker, og en del av hans verker ble til sist tillatt etter at de hadde blitt «renset» for sine doktrinære feil.
Andre verker
I 1565 kom verket De Rerum Fosilium («Om ting som graves opp av jorda»), som markerer starten på paleontologifaget. Gesner var opptatt av presis beskrivelse, klassifisering og navngiving av objektene, og sjøl om han tok feil i mangt, er mange av beskrivelsene hans overraskende korrekte. I alle sine zoologiske og paleontologiske verk brukte han dessuten illustrasjoner, som han mente kunne beskrive arter bedre enn mange ord. Illustrasjonene er temmelig enkle tresnitt, men gir interessante blikk inn i de tidlig moderne naturvitenskapenes univers.
Utenfor vitenskapelige miljøer er Gesner best kjent for sin kjærlighet til fjellet og for sine mange fjellturer. I skriftet Libellus de lacte et operibus lactariis skildrer han de mange undrene en vandrer kan oppleve i fjellet. Han var fast besluttet på å klatre minst ett fjell hvert år – ikke bare for å samle planter, men også for å styrke kroppen. I 1555 utga Gessner Descriptio Montis Fracti sive Montis Pilati, som er en skildring av en tur til toppen Gnepfstein (1920 m) i Pilatuskjeden.
Gessner var avbilda på de sveitsiske 50-francsedlene som var i omløp mellom 1978 og 1994.
Hiroya Saitō
Hiroya Saito (født 1. september 1970 i Yoichi, Hokkaido) er en tidligere japansk skihopper.
Saito debuterte i verdenscupen i hjembyen Sapporo 14. desember 1991. Den første poengplasseringen kom først to år senere i Oberstdorf under hoppuka i 1993. Det skulle ta enda to år før den første plasseringen blant de 10 beste kom. I 1995 oppnådde han en sjetteplass i normalbakken i Sapporo. Dette sikret ham en plass i den japanske troppen under VM 1995, der han tok en overraskende sølvmedalje i normalbakken, bare slått av lagkameraten Takanobu Okabe. Saito var også med på å ta bronsemedalje for Japan i laghoppingen.
Han oppnådde sin første verdenscupseier i Chamonix i 1995. Under VM 1997 tok Saito sin tredje VM-medalje, igjen i laghopp.
Karrierens høydepunkt er utvilsomt seieren i laghoppingen under OL 1998 i Nagano, der Japan vant med nærmere 40 poeng.
Markens Bataljon
Markens Bataljon er et bergensk buekorps (gutter) stiftet 3. juni 1854
Buekorpset er et søndagskorps, som betyr at det var et buekorps for allmuen og hadde eksersis på søndager.
Buekorpset er i allianse med Mathismarkens Bataljon. Korpsets farger er rødt og blått.
Andreas Andresen
Andresen var stortingsrepresentant i periodene 1895–1897 og 1898–1900. Han var valgt inn i valgkretsen Kristiania, Hønefoss og Kongsvinger.
Friklatring
Friklatring er en gren innen fjellklatring som innebærer klatring i vertikalt terreng med kun hender og føtter uten andre hjelpemidler enn tau til sikring ved fall. Begrepet friklatring brukes for å skille mellom fri- og teknisk klatring og må ikke forveksles med soloering, eller frisoloering, hvor man klatrer fullstendig uten tau og sikringsutstyr.
Det finnes flere varianter av friklatring, som sportsklatring, tradisjonell fjellklatring og buldring.
AES Redondo Beach kraftverk
AES Redondo Beach kraftverk er et varmekraftverk i Los Angeles County i California i USA. Anlegget har en installert produksjonskapasitet på 1.316 MW, fordelt på fire turbiner. Operatør er energiselskapet AES Redondo Beach LLC.
Halldor Skard
Halldor Skard jr. (født 11. april 1973 i Oslo) er en norsk tidligere kombinertløper som konkurrerte fra 1990 til 2000. Han var med på å vinne gull for Norge på 4 x 5 km stafett under OL 1998 i Nagano. Skard har også to VM-medaljer i lagøvelsen, gull i 1997 og sølv i 1995.
George Thornewell
George Thornewell (født 8. juli 1898 i Romiley, Stor-Manchester, England, død 6. mars 1986 i Derby, Derbyshire, England) var en engelsk landslagsspiller i fotball som spilte for fire engelske klubber.
Thornewell spilte fire landskamper for.
Biografi
George Thornewell startet sin profesjonelle fotballkarriere i Derby County i mai 1919. Fire år senere fikk han sin landslagsdebut for England da de spilte mot i Stockholm. Kampen endte 4-2 og Thornewell noterte seg for et av målene.
I desember 1927 gikk George Thornewell til Blackburn Rovers før han i 1929 returnerte til Derbyshire for å spille for Chesterfield. Hans fjerde og siste klubb var Newmark Town som skrev kontrakt med i august 1932.
Toyhunder
Toyhunder kalles også miniatyrhunder og er små hunder som skal veie mindre enn 5 kg og gjerne ikke være for høye. Gruppen er således heterogen med hensyn til utseendet, men homogen med hensyn til størrelsen.
Biologi
Man finner flest toyhunder blant selskapshundene, men det er mange eksempler på at toyhunder er ypperlige brukshunder – herunder også jakthunder, og ofte var nettopp bruksegenskapene opprinnelsen til typen.
Små hunder ble opprinnelig alet frem for å kontrollere skadedyrbestandene. De var hurtige og svært effektive i forhold til større hunder, og de var langt mer kostnadseffektive. Man må huske på, at i tidligere århundrer ble hunden sjelden holdt for sosiale formål, men heller av praktiske og økonomiske årsaker. Det var billigere og mer effektivt å bruke små hunder til å kontrollere bestandene av skadedyr enn katter (som gjerne formerte seg uten kontroll) og folk.
Toyhunder er ofte en miniatyrvarianter av mer storvokste hunderaser, som ofte eksistere i kraft av flere størrelsesvarianter. Et eksempel på dette er toypuddel. Det finnes imidlertid også eksempler på regulære toyhundraser, som chihuahua og malteser.
Tekopphunder
Tekopphunder (av eng. teacup dogs) er «supersmå» størrelsesvarianter av toyhunder. De blir ofte kalt designerhunder og motehunder, fordi disse hundene nærmest uten unntak har blitt avlet frem av egoistiske sosiale behov. Tekopphunder har aldri hatt noen annen misjon enn å være «smykker» for sositeten og en inntektskilde for oppdretterne. Ingen seriøse stambokregistre anerkjenner tekopphunder som en terminologi for ei selvstendig gruppe.
Noen eksakt definisjon på hva en tekopphund er finnes ikke, men det hevdes generelt at for å kunne kalles en tekopphund skal hunden veie mindre enn 2,25–1,9 kg (vekten varierer). Typiske tekopphunder veier imidlertid ofte mindre enn 1,5 kg, og gjerne også under 1 kg.
Tekopphunder har blitt svært populære, men de er også meget omstridte. Typene har blitt avlet siden midten på 1990-tallet i USA, men mange kynologer og andre fagfolk kaller dem «ekstremiteter» som ikke nødvendigvis ganger en hunderase.
I senere år har en rekke kjendiser, blant annet innen film og musikk, bidratt til å gjøre disse hundene til en motesak, som for eksempel Paris Hilton, Britney Spears og Jessica Simpson. Hunderasen chihuahua har i så måte vært sentral, men nå dukker det stadig opp nye «tekoppraser», som for eksempel tekopp-puddel. Prisene kan også være hinsides all virkelighet på grunn av populariteten. Hotellarvingen Paris Hilton skal i 2014 ha betalt 13 000 amerikanske dollar til en kanadisk oppdretter for en tekopputgave av den lille tysk spitzen pomeranian.
Greiner (etternavn)
Greiner er et etternavn med tysk opprinnelse fra Mainhardter Wald, Sør-Tyskland.
Mange av de som bærer etternavnet bor i Nord-Norge, hovedsakelig i Finnmark.
Oppkvark
Oppkvarken er en førstegenerasjonskvark, den letteste av kvarkene, og har en ladning på +2/3 e. Den danner sammen med nedkvarken byggesteinene i hadronene proton og nøytron, de hadronene som finnes naturlig på jorda og som finnes i kjernen av atomene.
Hartz-reformene
Hartz-reformene (tysk: Hartz-Konzept) er navnet på en rekke reformer foreslått av en offentlig tyske kommisjon Moderne Dienstleistungen am Arbeitsmarkt, som ble ledet av Peter Hartz. Kommisjonen ble nedsatt av Gerhard Schröders første regjering 1. februar 2002, og la frem sin sluttrapport i august samme år. Hartz-reformene inngikk deretter i regjeringen Schröders politiske program kalt Agenda 2010, med planer for politiske reformer innen året 2010.
Senja tingrett
Senja tingrett var en tidligere førsteinstansdomstol i Hålogaland lagdømme. Den er slått sammen med Nord-Troms tingrett til Nord-Troms og Senja tingrett.
Hartz-reformene
Kommisjonen hadde i oppdrag å utarbeide forslag til hvordan arbeidsmarkedspolitikken i Tyskland kunne gjøres mer effektiv og hvordan Tysklands arbeidsmarkedsetat, Bundesanstalt für Arbeit kunne reformeres. Det hadde nylig blitt avslørt store uregelmessigheter i systemet for formidling av arbeidsledighetstrygd.
Hartz-kommisjonens arbeid resulterte i fire lover, senere kalt henholdsvis Hartz I, Hartz II, Hartz III og Hartz IV. Lovene hadde hovedsakelig som formål å få arbeidsledige raskere ut i arbeid. Den som meldte seg for sent, skulle trekkes i sin arbeidsledighetstrygd.
Logikk
Logikk er læren om lovene og reglene som gjør tenkningen, resonneringen og argumentasjonen gyldig («logisk»).
Den klassiske logikk går tilbake på Aristoteles’ syllogismelære. Helt siden den gang har logikken utgjort en av filosofiens hoveddisipliner.
Den moderne logikk kan spores tilbake til 1800-tallet. Det var på denne tiden at bl.a. George Boole, Augustus De Morgan og Gottlob Frege gjorde de første forsøkene på gi logikken en matematisk fremstilling (se boolsk algebra og formal logikk). Den moderne logikkens mest grunnleggende gren er setningslogikken. Andre grener er predikat-, klasse- og relasjonslogikken.
I løpet av 1900-tallet ble logikken videre utvidet til å gi rom for usikkerhet og sannsynlighet. Resultatet var utviklingen av bl.a. flerverdi-, fuzzy- og kvantelogikken.
Riksvei 21 (Finland)
Riksvei 21 (Finland) (finsk: Valtatie 21) er en finsk riksvei som går mellom Kilpisjärvi ved grensen mot Norge og Torneå. Veiens lengde er 459 km, og den er del av europavei 8. Traséen følger stort sett grensen mot Sverige sørover til Bottenviken.
Morter og pistill
Morter og pistill er to redskaper som brukes sammen for å pulverisere og blande ingredienser. Morteren er en liten beholder av hardt materiale som f.eks. steingods eller porselen (til matlaging brukes fortrinnsvis granitt, marmor, eller treverk). Den har glatt, avrundet bunn og vid åpning. Pistillen er en støter, typisk av samme materiale, som brukes til å knuse og presse ingrediensene i morteren.
Apotek
I apotek har morter og pistill vært viktige redskaper for å tilberede medisin for den enkelte kunde. Prosedyren er viktig for å sørge for en tilstrekkelig homogen pulverblanding i medikamenter. Blandingen gjøres ved volumetrisk blanding. Volumetrisk blanding av to stoffer (hvor det ene er fyllstoff og det andre er virkestoff) vil si at man hele tiden blander to tilnærmet like volumdeler. De to delene som skal blandes legges i hver sin haug i morteren, og de to delene skal være omtrent like store (kan for eksempel tas på øyemål). Utblandingen følger en spesifikk prosedyre, og gjøres stegvis. Det er særlig viktig at de første trinnene gjøres korrekt.
Husholdningbruk
Til husholdningsbruk brukes morter og pistill primært sammen med tørkede krydder som f.eks. pepper, nellik eller muskat. I ganske mange hjem langs kysten hadde man en særskilt fiskemorter, som ble brukt til å finmale fiskekjøtt som skulle brukes til fiskemat: fiskeboller, fiskepudding og fiskekaker.
Det har også vært vanlig å bruke morter og støter til å knuse eller male opp kaffebønner etter at de var brent. Engelskmannen W. Mattiau William besøkte Norge i 1856, og i et av sine reisebrev opplyste han at dette var mer vanlig enn å bruke kaffekvern:"«Min vert brukte en [stekepanne til å brenne kaffebønnene] ved denne anledning og helte de varme bønner i en tre mørter og knuste dem med en tre støter. Dette er den alminnelige måte for kaffemaling, og tre mørteren og støteren ser ut til å bli holdt kun i denne hensikt. (---) For hvad jeg har sett kan nu brent kaffe bli knust så fort og effektivt med støter og morter som den kan males i en liten kaffekvern.» (Avisen Hardangerens oversettelse til norsk.)"
Encina gasskraftverk
Encina gasskraftverk er et tidliger varmekraftverk i San Diego County i California, USA. Anlegget hdder en installert produksjonskapasitet på 965 MW, fordelt på 6 turbiner. Operatør var energiselskapet NRG Inc.
Kraftverket stod ferdig utbygd i 1958, med utvidelser i 1973. Brenselkilden var naturgass, bare subsidiært ble fyringsolje benyttet. Anlegget ble permanent stengt ned i 2018.
Eagle Strike
Eagle Strike er den fjerde boken om tenårings-spionen Alex Rider. Det er oppfølgeren til Stormbreaker, Point Blanc og Skeleton Key. Den er skrevet av Anthony Horowitz, som også er kjent for å ha skrevet De fem utvalgte-, bøkene.
Handling
Alex er på ferie i Frankrike med venninnen hans Sabina. Sabina sin far blir skadet av en bombe som treffer huset de har leiet. Alex tror det er Yassen Gregorovitch, som hadde drept onkelen til Alex.
De sentrale personene er Alex, Damian Cray og Yassen Gregorovitch. Damian Cray er en drapsmann, og en mann som er ute etter masse makt. Yassen er en drapsmann som jobber for rike folk, han dreper ikke små barn. Alex tror han er en topp agent, og han tror han kan klare alt på egen hånd. Det som foregår på flyplassen, er at et fly begynner å brenne i luften over flyplassen. Folk blir sendt ut av flyplassen. Damian Cray hadde planlagt alt. Strømmen på flyplassen går og masse ting skjer. Damian Cray går inn i Presidentens fly og dreper alle vaktene som er det. Damian Cray er på vei til å sprenge jorden.
Lomonosov (by)
Lomonosov (russisk: Ломоно́сов) er en by i den føderale byen St. Petersburg i Russland. Den ligger ved sørkysten av Finskebukta, rundt 30 km vest for sentrum av St. Petersburg. Innbyggertall: 37 776 (folketelling 2002).
Byen het Oranienbaum (russisk: Ораниенба́ум) til 1948. I byen ligger et park- og palass-kompleks fra 1700-tallet. Palasset er det eneste av de berømte palassene rundt St. Petersburg som ikke ble inntatt av tyskerne under andre verdenskrig.
Byens opprinnelige navn er Oranienbaum, som betyr «appelsintre» på tysk (på dagens tysk er ordet Orangenbaum). Navnet gjaldt først palasskomplekset, som hadde drivhus for eksotiske planter. Det nåværende navnet er for å ære vitenskapsmannen, dikteren og glassblåseren Mikhail Lomonosov. I 1754 grunnla Lomonosov et fabrikk for farget glass ved Oranienbaum, i landsbyen Ust-Ruditsa.
Det store palasset med den nedre parken er et utsøkt eksempel på et kunstnerisk kompleks fra første fjerdedel av 1700-tallet. Det ble bygget i perioden 1710-25 vis-à-vis Kronstadt, nær keiserresidensen Peterhof.
Achille Emana
Achille Emana Edzimbi (født 5. juni 1982 i Yaoundé), er en kamerunsk profesjonell fotballspiller som spiller for den spanske fotballklubben Gimnastic de Tarragona. Han spiller som en offensiv midtbanespiller, og har også vært en del av. Emana har spilt for flere andre klubber i sin karriere, blant annet Toulouse FC, Valencia CF og Real Betis, samt flere klubber i arabiske land. Han ble tatt ut til Fotball-VM 2010 i Sør-Afrika.
Reidar Vangen
Reidar Vangen (født 3. september 1933, død 28. januar 2002) var en norsk hæroffiser. Vangen var, sammen med oberst Zacharias Backer, en av pionerene og grunnleggerne av fallskjermtjenesten ved daværende Hærens Fallskjermjegerskole. Begge var også aktiv i å utbre fallskjermsporten i Norge sivilt. Variert tjeneste ved en rekke militære avdelinger og staber over hele landet; bl.a. tjeneste som Bataljonssjef for Norbatt-kontingentene XIII og XIV i Libanon fra mai 1984 til mai 1985 med grad av oberst.
Reider Vangen avsluttet sin militære karriere i FO/HST/Infanteriinspektoratet. Han hadde tillitsverv og gjorde en betydelig innsats for FN-veteranforeningen inntil sin død.
Reidar Vangen var en dyktig o-løper og aktiv i Idrettslaget Hemings/Njårds O-lag.
Kintigh kullkraftverk
Kintigh kullkraftverk  (ofså kalt Somerset kullkraftverk) er et kullkraftverk i delstaten New York i det østlige USA. Det har en installert produksjonskapasitet på 675 MW. Brenselkilden er (sub-)bitumenøst kull. Kraftverket ligger på den sørlige bredden av Lake Ontario, og overskuddsvarme sendes ut i innsjøen, som får en sone med varmt vann som er synlig på satellittbilder.
Det koptiske alfabetet
Det koptiske alfabetet brukes til å skrive koptisk og er hovedsakelig basert på det greske alfabetet, men med noen tilleggsbokstaver.
I likhet med gresk inneholder alfabetet tegn både for vokaler og konsonanter. De fleste av bokstavene er hentet fra gresk, men de ekstra bokstavene er basert på egyptiske hieroglyfer.
Kintigh kullkraftverk
Kullet kommer til kraftverket med en jernbane bygget for formålet.
Det koptiske alfabetet
Som på gresk skriver man fra venstre mot høyre, hvilket er forskjellig fra hebraisk og arabisk.
Kintigh kullkraftverk
Anlegget ble bygget ut i årene 1980–1984. Brenselkilden er (sub-)bitumenøst kull. Utnyttelsesgraden er høy, med en load-faktor (PLF) på 93,91 %.
Det koptiske alfabetet
Det koptiske alfabetet brukes den dag i dag innen den koptiske ortodokse kirke og den koptiske katolske kirke.
Panservernvåpen
Panservernvåpen er våpen som brukes for å bekjempe pansrede kjøretøyer. Dette var først kanoner og kraftige rifler, og under andre verdenskrig ble det tatt i bruk rekylfrie kanoner og panservernmissiler. Det første våpen som ble utviklet spesifikt til bruk mot stridsvogner var det tyske Mauser 13mm Tankgewehr som ble produsert fra mai 1918.
Tradisjonelt bekjempes panser med artilleri som har høy utgangshastighet, ustyrte raketter, styrte missiler og passive trykkfølsomme stridsvognminer. Moderne bekjemping av panser inkluderer artilleri og missiler som kan bruke passive optiske, termiske og akustiske sensorer eller aktive radarsensorer. Miner kan bruke passive sensorer basert på optiske, termiske, akustiske, seismiske og magnetiske sensorer.
Artilleri er ofte brukt og dimensjonert utfra frontalbeskytning, og panser er tilsvarende godt beskyttet mot slik beskytning både med flerlagspanser og med aktivt panser. Det har gjort at alternative bekjempningsmetoder har blitt stadig vanligere, med totrinns sprengladning og konsepter basert på toppangrep som resultat.
AES Westover kullkraftverk
AES Westover kullkraftverk er et kullkraftverk i delstaten New York i det østlige USA. Det har en installert produksjonskapasitet på 119 MW, fordelt på 2 blokker / turbiner. Operatør er AES Energy Co.
Anlegget ble bygget ut i årene 1951–1967. Brenselkilden er (sub-)bitumenøst kull.
Euzebiusz Smolarek
Euzebiusz «Ebi» Smolarek (født 9. januar 1981 i Łódź) er en polsk tidligere fotballspiller. Han vokste opp i Nederland, hvor hans far Włodzimierz Smolarek spilte i Eredivisie og senere arbeidet som trener. Ebi Smolarek var et produkt av Feyenoords ungdomsystem og imponerte hele veien til førstelaget. Han kunne spille både spiss, ving og offensiv midtbanespiller.
Ebi Smolarek er sønn av den polske landslagsspilleren Włodzimierz Smolarek. Han ble oppkalt etter dem portugisiske fotballspilleren Eusebio da Silva Ferreira. I en uforglemmelig dåd i Polens kamp mot Portugal i 2007, var han den første til å score et polsk mål mot portugiserne 20 år etter det forrige av hans far.
I 2002 Smolarek ble suspendert av UEFA for to Europeiske kamper etter han testet positivt på cannabis. Mengden i hans urin var imidlertid meget lav, noe som utelukket røyking. Det ble sagt han kan hadde spist en kake med dette stoffet eller noe liknende, kanskje uten selv til å vite det. Etter denne begivenheten fikk Smolarek kallenavnet «hasj-bomberen».
Han er kjent og beundret i hele Europa for sine drible-egenskaper, teknikk og målscorerferdigheter, i kvalifiseringen til EM 2008 endte han på tredjeplass på toppscorerlista med ni mål. Han har tidligere også spilt for Borussia Dortmund.
Orkanen Felix
Orkanen Felix var den sjette navngitte stormen og den andre orkanen i den atlantiske orkansesongen 2007. Felix ble dannet som en tropisk storm 31. august, den passerte gjennom de sørlige delene av Windward Islands den 1. september innen den nådde orkanstyrke. Det ble rapportert om over 100 dødsfall forårsaket av orkanen.
Felix herjet hovedsakelig i den sørøstlige delen av Det karibiske hav. Felix økte kraftig i styrke, og ble tidlig 3. september oppgradert til en kategori 5-orkan. Orkanen traff Honduras og senere Belize 4. september. 5. september erklærte Nicaraguas president unntakstilstand i landet på grunn av orkanens herjinger.
Orkanen Felix herjet samtidig med orkanen Henriette. Det er første gang siden registreringene startet på slutten av 1800-tallet at to så kraftige orkaner har herjet samtidig i samme område.
Gruppesøksmål
Et gruppesøksmål er søksmål som føres av eller mot en gruppe på samme eller vesentlig likt faktisk og rettslig grunnlag, og som er godkjent av retten som gruppesøksmål. (Tvistelovens § 35-1)
Det er fire vilkår som alle må være oppfylt for at et gruppesøksmål kan fremmes:
Gruppemedlemmenes interesser skal ivaretas av en grupperepresentant som oppnevnes av retten. Grupperepresentanten har plikt til å holde medlemmene orientert om prosessen.
Retten til å fremme gruppesøksmål ble innført i Norge med den nye tvisteloven, i kraft fra 1. januar 2008. Reglene for gruppesøksmål følger av tvistelovnes åttende del.
Gin (elv)
Gin er en 115,9 km lang elv i distriktet Galle i Sri Lanka. Vannkilden er Gongala-fjellene i Deniyaya i det sørlige Sri Lanka. Elven renner forbi landsbyene Baddegama, Nagoda, Thelikada og Hegoda. Den munner til slutt ut i Indiahavet. Sri Lankas lengste bro, Wakwellabroen, er bygget over denne elven. Gin er demmet ved landsbyen Thelikada.
Scattergood gasskraftverk
Scattergood gasskraftverk er et varmekraftverk i Los Angeles County i California, USA. Anlegget har en installert produksjonskapasitet på 817 MW, fordelt på 6 turbiner. Operatør er Los Angeles kommune.
Kraftverket stod ferdig utbygd i 1958, med utvidelser i 1974. Brenselkilden er naturgass, bare subsidiært brukesfyringsolje.
Mile Sterjovski
Mile Sterjovski (født 27. mai 1979 i Wollongong, New South Wales, Australia) er en australsk landslagsspiller i fotball som har spilt for fem australske, en fransk, en sveitsisk, en tyrkisk og en engelsk klubb. Han spiller nå for Perth Glory i australske Hyundai A-League.
Sterjovski har scoret 5 mål på 33 landskamper for.
Sjakkbrikke
Sjakkbrikker brukes i spillet sjakk, som spilles på et brett med 8 ganger 8 ruter. Hver spiller har 16 brikker til rådighet. De er forskjelligfarget og benevnes vanligvis som hvite og svarte, uavhengig av hvilke farger som er på brikkene. Brikkene har navn etter middelalderens rangposisjoner, og kan være stilisert etter en standard som er internasjonal – eller forseggjorte miniatyrstatuer av personene.
Hver spiller har følgende brikker ved starten av spillet (som kalles et parti sjakk):
Hver av brikkesortene har sitt eget bevegelsesmønster.
Martin Landau
Martin Landau (født 20. juni 1928 i Brooklyn, New York, død 15. juli 2017 i Los Angeles) var en amerikansk skuespiller.